El títol 1 de la Llei orgànica 6/2006, de 19 de juliol, de reforma de l'Estatut d'autonomia de Catalunya, a l'article 16 recull expressament el dret de totes les persones a rebre prestacions socials i ajuts públics per atendre les càrregues familiars, d'acord amb els requisits que estableix la Llei; alhora que preveu, com a principi rector a l'article 40, el mandat als poders públics de promoure les mesures econòmiques i normatives de suport a les famílies, adreçades a garantir la conciliació de la vida laboral i familiar i a tenir descendència.
Així mateix, l'Estatut estableix a l'article 166.4 la competència exclusiva de la Generalitat en matèria de promoció de les famílies i de la infància.
El Departament d'Acció Social i Ciutadania, mitjançant el Decret 421/2006, de 28 de novembre, de creació, denominació i determinació de l'àmbit de competència dels departaments de l'Administració de la Generalitat de Catalunya, té designat l'exercici de les atribucions sobre les famílies, tasca que duu a terme mitjançant la Secretaria de Polítiques Familiars i Drets de Ciutadania, creada pel Decret 572/2006, de 19 de desembre, de reestructuració parcial del Departament d'Acció Social i Ciutadania.
La Llei 18/2003, de 4 de juliol, de suport a les famílies, determina els drets i les prestacions destinats a donar suport a les famílies, per tal de millorar-los el benestar i la qualitat de vida i la protecció dels/les seus/seves membres.
Convé destacar l'article 12 de la Llei esmentada, que estableix un ajut per a les famílies que adoptin un infant.
Pel que fa a l'ajut per a famílies en què s'hagi produït un part, adopció, tutela o acolliment múltiple, sotmès als ingressos de la unitat familiar, també cal tenir en compte el que preveuen l'article 40, relatiu als principis informadors de les mesures de protecció de famílies amb persones en situació de risc d'exclusió social, i la disposició addicional 5, sobre l'extensió de les prestacions econòmiques a altres col·lectius familiars i a altres franges d'edat, d'acord amb les disponibilitats pressupostàries.
Igualment, la Llei recull diverses disposicions que convé tenir en consideració: l'article 3 de la Llei, que considera que les disposicions de la Llei també són aplicables a l'acolliment i a les altres situacions jurídiques a les quals les lleis atribueixen o reconeixen els mateixos efectes jurídics que a la família; la disposició addicional 3, que preveu que, en el desplegament reglamentari, s'ha de tenir en compte la problemàtica específica de les famílies monoparentals i famílies nombroses, i finalment, la disposició addicional 4, relativa a la perspectiva de gènere, perspectiva que s'ha d'introduir en el desenvolupament reglamentari de la Llei.
En aquest sentit, la perspectiva de gènere queda reflectida en aquesta Ordre en diversos aspectes, dels quals destaquen la monoparentalitat i la conciliació de la vida laboral, personal i familiar.
La protecció econòmica familiar es configura com un element per fer front a les noves necessitats que l'arribada d'un fill o filla implica per a la família, com també per ajudar a conciliar la vida familiar i laboral.
En alguns supòsits, a més, les famílies han de rebre protecció addicional per poder reduir les situacions de pobresa infantil i evitar el perill d'exclusió social.
Al llarg d'aquests darrers anys, s'ha constatat que, com a criteri general, hi ha una relació significativa entre el nombre d'infants nascuts i l'augment, en el si de les famílies, de les dificultats econòmiques.
Així, com més infants tenen les famílies, més problemes de caire econòmic han d'encarar.
Atès el Decret 151/2009, de 29 de setembre, de desplegament parcial de la Llei 18/2003, de 4 de juliol, de suport a les famílies;
Atès el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya;
Atesa la Llei 38/2003, de 17 de novembre, general de subvencions, i el seu reglament de desplegament aprovat mitjançant el Reial decret 887/2006, de 21 de juliol, ambdós de caràcter parcialment bàsic;
Atesa la Llei 12/2007, d'11 d'octubre, de Serveis Socials;
Atès el Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat;
En ús de les facultats que m'atorga la Llei 13/2008, de 5 de novembre, de la Presidència de la Generalitat i del Govern,
Aprovar les bases generals i específiques que regulen la concessió dels ajuts econòmics sotmesos al nivell d'ingressos de la unitat familiar per a les famílies en què s'hagi produït un part, adopció, tutela o acolliment múltiple i/o una adopció internacional.
Annex 1: Bases generals aplicables als ajuts econòmics sotmesos al nivell d'ingressos de la unitat familiar, per a les famílies en què s'hagi produït un part, adopció, tutela o acolliment múltiple i/o adopció internacional.
Annex 2: Bases específiques aplicables als ajuts econòmics sotmesos al nivell d'ingressos de la unitat familiar, per a les famílies en què s'hagi produït un part, adopció, tutela o acolliment múltiple.
Annex 3: Bases específiques aplicables als ajuts econòmics sotmesos al nivell d'ingressos de la unitat familiar per a famílies en què s'hagi produït una adopció internacional.
—1 Es faculta la persona titular de la Secretaria de Polítiques Familiars i Drets de Ciutadania a adoptar les mesures necessàries per a l'aplicació d'aquesta disposició.
—2 Aquesta Ordre entra en vigor l'endemà de la publicació al DOGC.
Bases generals aplicables als ajuts econòmics sotmesos al nivell d'ingressos de la unitat familiar, per a les famílies en què s'hagi produït un part, adopció, tutela o acolliment múltiple i/o adopció internacional
L'objecte d'aquestes bases és regular l'atorgament dels ajuts econòmics sotmesos a nivell d'ingressos de la unitat familiar, per a les famílies en què s'hagi produït un part, adopció, tutela o acolliment múltiple i/o una adopció internacional, d'acord amb els requisits i les característiques que s'exigeixen per a cadascun d'aquests en les bases presents i en la corresponent convocatòria.
2.1 Són destinatàries dels ajuts econòmics que preveu aquesta Ordre, aquelles famílies amb infants a càrrec, d'acord amb l'article 2 de la Llei 18/2003, de 4 de juliol, de suport a les famílies, amb residència legal i convivència efectiva a Catalunya amb l'infant o infants, en atenció als quals es sol·licita l'ajut i que compleixin els requisits que s'estableixen per a cadascun dels ajuts.
2.2 Les persones que poden sol·licitar els ajuts són:
a) El pare i la mare dels infants nascuts o adoptats que ostentin la guarda i custòdia.
b) La mare o el pare titular de la guarda i custòdia, quan hi hagi sentència de separació, divorci o nul·litat matrimonial.
c) Les persones físiques: tutores, acollidores amb mesura d'acolliment preadoptiu i les persones acollidores amb mesura d'acolliment simple en família extensa o en família aliena (no inclou els acolliments d'urgència i diagnòstic) que tinguin a càrrec seu els infants, hi convisquin i en depenguin econòmicament.
3.1 S'entén per família nombrosa la que té aquesta condició d'acord amb la legislació específica aplicable.
Per ser valorada la família com a nombrosa, hauran de disposar del títol vigent corresponent, en el moment de presentar la sol·licitud.
3.2 S'entén per família monoparental la que té aquesta condició d'acord amb la legislació específica aplicable.
Per ser valorada la família com a monoparental, hauran de disposar del títol vigent corresponent, en el moment de presentar la sol·licitud.
En el cas d'adopció precedida d'un acolliment, únicament es tindrà en compte la data de l'acolliment.
En els casos d'infants acollits fora del territori de Catalunya, s'equipara la figura de l'acolliment permanent amb la de l'acolliment preadoptiu.
3.4 En els supòsits d'adopció o de tutela o d'acolliment, es té en compte la data de l'acta notarial, la sentència o la resolució administrativa de l'adopció o de la tutela o de l'acolliment.
4.1 Les sol·licituds per concórrer als ajuts econòmics per a les famílies s'han de formalitzar en impresos normalitzats que es facilitaran a les dependències del Departament d'Acció Social i Ciutadania, Oficines d'Acció Ciutadana i altres que consten a la web del Departament d'Acció Social i Ciutadania [URL] o a la web de la Generalitat de Catalunya [URL].
Les sol·licituds es podran formalitzar telemàticament d'acord amb la normativa que li és d'aplicació, quan la corresponent convocatòria així ho estableixi.
4.2 Les sol·licituds degudament emplenades han d'anar acompanyades de la documentació que es requereix per a cada un dels ajuts.
En cas de no disposar de la documentació requerida, es poden aportar altres documents acreditatius de les diferents circumstàncies familiars.
L'òrgan que ha de resoldre la concessió dels ajut, ha de valorar la idoneïtat d'aquesta documentació aportada als únics efectes dels ajuts que preveu aquesta Ordre.
Aquesta documentació s'haurà de presentar, juntament amb la sol·licitud, a les dependències que esmenta l'apartat 1 d'aquesta base, sens perjudici del que disposa l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.
—5 Termini de presentació sol·licituds
El termini de presentació de les sol·licituds és el que s'estableixi a la convocatòria corresponent.
—6 Consentiment per a consultar dades per part de l'Administració
La signatura de la sol·licitud dels ajuts per part de les persones sol·licitants implica el consentiment perquè el Departament d'Acció Social i Ciutadania consulti les dades tributàries a les administracions tributàries competents, els documents d'identificació personal a la Direcció General de la Policia, la situacions d'atur a la Direcció del Servei d'Ocupació de Catalunya i el certificat de convivència al Padró Municipal.
—7 Criteris de puntuació per a la concurrència:
Les sol·licituds que reuneixin els requisits d'accés és puntuaran fins a un màxim de 75 punts d'acord amb els criteris següents:
7.1 En funció de la renda ponderada de la unitat familiar i l'IRSC anual:
Si la renda ponderada és inferior o igual a l'IRSC anual, 35 punts.
Si la renda ponderada és superior a l'IRSC anual i inferior o igual a dues vegades l'IRSC anual, 30 punts.
Si és superior a dues vegades l'IRSC anual i inferior o igual a tres vegades l'IRSC anual, 25 punts.
Si és superior a tres vegades l'IRSC anual i inferior o igual a quatre vegades l'IRSC anual, 20 punts.
Si és superior a quatre vegades l'IRSC anual i inferior o igual a cinc vegades l'IRSC anual, 15 punts.
Si és superior a cinc vegades l'IRSC anual i inferior o igual a sis vegades l'IRSC anual, 10 punts.
Si és superior a sis vegades l'IRSC anual i inferior o igual a set vegades l'IRSC anual, 5 punts.
7.2 En funció de les circumstàncies de la unitat familiar:
Si la família acredita la seva condició família nombrosa i/o monoparental, 15 punts.
Si un dels/les membres de la unitat familiar té reconeguda la condició legal de persona amb discapacitat en un grau igual o superior al 65%, 15 punts.
Si alguna de les persones sol·licitants acredita trobar-se en situació d'atur, 10 punts.
7.3 En cas d'empat en la puntuació entre vàries sol·licituds, es resoldrà conforme als menors ingressos econòmics de la unitat familiar.
7.4 La puntuació assignada serveix per establir els criteris de prioritat en l'atorgament de l'ajut i determinarà la concessió o no d'aquest, en funció del resultat de la concurrència competitiva.
—8 Determinació del nivell d'ingressos
8.1 Els ingressos de la unitat familiar establerts per als ajuts econòmics que preveu aquesta Ordre es determinaran en relació amb la part general i especial de la base imposable, de l'Impost de la Renda de les Persones Físiques del darrer exercici disponible.
8.2 A l'efecte de determinar els ingressos ponderats de la unitat familiar, es consideren membres de la unitat familiar el pare i la mare, o qualsevol d'ells en cas de família monoparental, la persona acollidora, o tutora, i els seus fills i filles, sempre que hi convisquin.
També es consideren membres de la unitat familiar el/la cònjuge o la persona que convisqui amb un vincle afectiu anàleg amb el pare o la mare dels fills o filles; i els fills o filles no comuns, sempre que hi convisquin.
8.3 La renda es ponderarà dividint els ingressos totals de la unitat familiar pels següents coeficients en funció del nombre de persones que la integren, d'acord amb la fórmula que s'indica, de tal manera que per ser persona destinatària dels ajuts econòmics previstos en aquesta Ordre, l'import resultant no pot ser superior a set vegades l'indicador de renda de suficiència de Catalunya (IRSC) corresponent a l'any d'imputació dels ingressos econòmics de la unitat familiar.
Els coeficients en funció del nombre de membres de la unitat familiar són els següents:
Per cada membre de més s'augmentarà el coeficient en 0,07
En cas que una de les persones membres de la unitat familiar tingui el reconeixement legal de persona amb discapacitat, s'aplicarà la ponderació corresponent a un/a membre més.
En cas de família monoparental, s'aplicarà la ponderació corresponent a un/a membre més.
—9 Competència i termini màxim per resoldre
La tramitació de les sol·licituds correspon a la Secretaria de Polítiques Familiars i Drets de Ciutadania del Departament d'Acció Social i Ciutadania (d'ara en endavant Secretaria de Polítiques Familiars i Drets de Ciutadania) i la resolució, a la persona titular de la Secretaria de Polítiques Familiars i Drets de Ciutadania.
La persona titular de la Secretaria de Polítiques Familiars i Drets de Ciutadania constituirà la Comissió de Valoració que avaluarà les sol·licituds presentades, d'acord amb els requisits d'accés i els criteris de puntuació per a la concurrència competitiva que s'estableixen en la present Ordre.
La Comissió de Valoració estarà composta per un/a president/a, tres vocals i un/a secretari/a.
La persona titular de la Secretaria de Polítiques Familiars i Drets de Ciutadania designarà tres d'aquestes persones i la persona titular de la Secretaria General en designarà dues.
Totes les persones que composen la Comissió de Valoració hauran d'estar adscrites al Servei de Prestacions Econòmiques i Subvencions de la Secretaria de Polítiques Familiars i Drets de Ciutadania.
El termini màxim per emetre i notificar la resolució és de quatre mesos a comptar de l'endemà de la data de finalització del termini de presentació de sol·licituds.
Transcorregut el termini fixat sense que s'hagi notificat resolució expressa, s'entén desestimada la sol·licitud d'atorgament dels ajuts.
—10 Resolució de concessió dels ajuts
La persona titular de la Secretaria de Polítiques Familiars i Drets de Ciutadania, dictarà resolució de concessió i no-concessió dels ajuts regulats a la present Ordre.
La resolució de concessió o no-concessió dels ajuts, es notificarà per escrit i de forma individualitzada a les persones sol·licitants.
Així mateix, es donarà publicitat de la resolució esmentada i de les llistes de concessió i no-concessió dels ajuts en els taulells d'anuncis situats a:
La Seu del Departament d'Acció Social i Ciutadania.
Plaça Pau Vila, núm. 1 de Barcelona (Edifici Palau de Mar).
Les Dependències Centrals de l'òrgan gestor situat a l'avinguda Paral·lel, núm. 52 de Barcelona.
Les Dependències Centrals dels Serveis Territorials de Lleida, Girona, Tarragona, Barcelona i les Terres de l'Ebre.
Contra la resolució de concessió o no-concessió dels ajuts, que no exhaureix la via administrativa, es pot interposar un recurs d'alçada en el termini d'un mes davant la persona titular de la Secretaria de Polítiques Familiars i Drets de Ciutadania o la persona titular del Departament d'Acció Social i Ciutadania, en els termes que estableixen els articles 114 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú.
—12 Obligacions de les persones sol·licitants:
12.1 Les persones sol·licitants dels ajuts econòmics, han de facilitar tota la informació que li sigui requerida per l'òrgan gestor, la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
12.2 Cas que alguna de les circumstàncies referents a la família hagi variat un cop presentada la sol·licitud, les persones sol·licitants de l'ajut han de notificar-ho al Departament d'Acció Social i Ciutadania mitjançant el model de sol·licitud corresponent.
L'incompliment de l'obligació de notificar aquestes modificacions abans de finalitzar el termini per resoldre el procediment, pot comportar la revocació de l'ajut.
13.1 L'òrgan concedent podrà revisar les subvencions ja concedides i modificar les resolucions de concessió, així com iniciar un procediment de reintegrament dels ajuts concedits i abonats indegudament de conformitat amb la legislació vigent i, en concret, en cas d'alteració de les condicions o de falsedat en les dades facilitades.
13.2 L'òrgan gestor podrà verificar en qualsevol moment la veracitat de les dades facilitades per obtenir els ajuts econòmics.
Les dades de caràcter personal que s'han de facilitar per a l'obtenció dels ajuts econòmics que regula aquesta Ordre s'inclouen en el fitxer "Prestacions per a famílies en situació d'especial vulnerabilitat amb infants", d'acord amb l'Ordre BEF/485/2005, de 2 de desembre, per la qual es completa i modifica la relació de fitxers automatitzats que contenen dades de caràcter personal gestionats pel Departament d'Acció Social i Ciutadania.
Té com a finalitat la tramitació i resolució dels ajuts a famílies amb infants a càrrec, com també la resolució de les incidències que puguin sorgir.
La persona responsable és la persona titular de la Secretaria de Polítiques Familiars i Dret de Ciutadania.
Tots els ajuts a les famílies que preveu aquesta Ordre són compatibles entre si i amb qualsevol altre ajut familiar atorgat per les administracions públiques.
Els ajuts econòmics sotmesos a nivell d'ingressos de la unitat familiar queden subjectes al règim jurídic de les subvencions que preveu la Llei 38/2003, de 17 de novembre, general de subvencions, el seu reglament de desplegament, aprovat mitjançant el Reial decret 887/2006, de 21 de juliol, en allò considerat bàsic, i al capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Els ajuts a les famílies queden sotmeses al règim fiscal vigent en el moment del seu atorgament.
Bases específiques aplicables als ajuts econòmics sotmesos al nivell d'ingressos de la unitat familiar, per a les famílies en què s'hagi produït un part, adopció, tutela o acolliment múltiple
L'objecte és donar suport econòmic a les famílies en què s'hagi produït un part, una adopció, una tutela o un acolliment múltiple d'acord amb la present Ordre i la convocatòria corresponent i tinguin un determinat nivell d'ingressos, d'acord amb la base 8 de l'annex 1 de la present Ordre.
a) Original i fotocòpia o fotocòpia compulsada del/s llibre/s de família complet/s, excepte en el cas d'infants adoptats, tutelats o acollits que caldrà acompanyar original i fotocòpia o fotocòpia compulsada de la sentència o acta notarial de l'adopció o tutela, únicament en el cas que aquest document no s'hagi lliurat prèviament a l'Institut Català de l'Acolliment i l'Adopció (ICAA), o resolució administrativa d'acolliment constituït fora de Catalunya.
b) Original i fotocòpia o fotocòpia compulsada de la resolució judicial que estableixi a qui correspon la guarda i custòdia dels infants, en cas de separació, divorci o nul·litat matrimonial.
c) Declaració, inclosa en l'imprès de sol·licitud, de la/s persona/es sol·licitant/s de quins són els/les membres que integren la unitat familiar, als efectes d'allò establert a la base 8 de l'annex I d'aquesta Ordre.
d) Respecte als membres majors de 18 anys, que constin a la unitat familiar i no siguin sol·licitants, només en el supòsit en què no hagin autoritzat al Departament d'Acció Social i Ciutadania a la verificació de les dades econòmiques mitjançant les administracions tributàries, s'haurà d'adjuntar:
e) Només en el supòsit que no hagin autoritzat al Departament d'Acció Social i Ciutadania a la consulta a la Direcció General de la Policia, hauran de aportar original i fotocòpia o fotocòpia compulsada dels documents identificadors de la persona/s sol·licitants (NIF/NIE).
f) Només en el supòsit que no hagin autoritzat al Departament d'Acció Social i Ciutadania a la consulta del Padró Municipal, hauran de aportar original i fotocòpia o fotocòpia compulsada del certificat de convivència de la persona o persones sol·licitants.
g) Només en el supòsit que no hagin autoritzat al Departament d'Acció Social i Ciutadania a la consulta a les administracions tributaries competents, hauran d'aportar fotocòpia compulsada de la declaració de l'impost sobre la renda de les persones físiques o bé certificat negatiu.
h) Només en el supòsit que no hagin autoritzat al Departament d'Acció Social i Ciutadania a la consulta a la Direcció del Servei d'Ocupació de Catalunya, hauran d'aportar original i fotocòpia o fotocòpia compulsada del certificat de situació d'atur.
Bases específiques aplicables als ajuts econòmics sotmesos al nivell d'ingressos de la unitat familiar per a famílies en què s'hagi produït una adopció internacional
L'objecte és donar suport econòmic a les famílies que adoptin infant/s procedent/s d'un altre país i compleixin els requisits que estableix aquesta Ordre i la convocatòria corresponent, per tal de fer front a les despeses ocasionades pels tràmits necessaris per a la constitució d'una adopció internacional.
L'Institut Català de l'Acolliment i de l'Adopció (ICAA) certificarà mensualment a l'òrgan gestor que les famílies sol·licitants de l'ajut han aportat la sentència, acta notarial o resolució administrativa d'adopció, o qualsevol altra documentació acreditativa de l'adopció, sempre que l'adopció formalitzada s'atengui a un dels següents supòsits:
a) Que l'adopció internacional s'hagi tramitat a un país que ha ratificat el Conveni de l'Haia, bé per mitjà dels serveis d'una entitat col·laboradora d'adopció internacional (ECAI), o bé per l'Institut Català de l'Acolliment i de l'Adopció (ICAA) com a autoritat central en matèria d'adopció internacional a Catalunya.
b) Que l'adopció internacional s'hagi tramitat a un país que no ha ratificat el Conveni de l'Haia, sempre que s'hagi signat un conveni bilateral amb aquest país, o bé existeixi per part de l'Institut Català de l'Acolliment i de l'Adopció (ICAA) i el país un acord sobre el circuit i el procés de tramitació, amb la intervenció directa de l'ICAA com a autoritat central en matèria d'adopció o bé per mitjà dels serveis d'una ECAI.
c) Quan l'adopció internacional no correspongui als apartats a) i b), sempre que l'Institut Català de l'Acolliment i de l'Adopció (ICAA), un cop analitzat el procés, doni el vist i plau per haver-se fet l'adopció dins la legalitat vigent.
En qualsevol dels tres supòsits anteriors, és requisit indispensable per sol·licitar l'ajut que l'adopció constituïda sigui plena i que l'interessat, o si s'escau mitjançant l'entitat col·laboradora d'adopció internacional, hagi aportat la sentència, acta notarial o resolució administrativa d'adopció a l'Institut Català de l'Acolliment i l'Adopció.
a) Original i fotocòpia o fotocòpia compulsada de la resolució judicial que estableixi a qui correspon la guarda i custòdia del/s infants beneficiari/s, en cas de separació, divorci o nul·litat matrimonial.
b) Declaració, inclosa en l'imprès de sol·licitud, de la/s persona/es sol·licitant/s de quins són els/les membres que integren la unitat familiar, als efectes d'allò establert a la base 8 de l'annex I d'aquesta Ordre.
c) Respecte als membres majors de 18 anys, que constin a la unitat familiar i no siguin persones sol·licitants, només en el supòsit en que no hagin autoritzat al Departament d'Acció Social i Ciutadania per a la verificació de les dades econòmiques mitjançant les administracions tributàries, s'haurà d'adjuntar:
d) Només en el supòsit que no hagin autoritzat al Departament d'Acció Social i Ciutadania a la consulta a la Direcció General de la Policia, hauran de aportar original i fotocòpia o fotocòpia compulsada dels documents identificadors de la persona/es sol·licitant/s (NIF/NIE).
e) Només en el supòsit que no hagin autoritzat al Departament d'Acció Social i Ciutadania a la consulta del Padró Municipal, hauran de aportar original i fotocòpia o fotocòpia compulsada del certificat de convivència de la persona o persones sol·licitants.
f) Només en el supòsit que no hagin autoritzat al Departament d'Acció Social i Ciutadania a la consulta a les administracions tributaries competents, hauran d'aportar fotocòpia compulsada de la declaració de l'impost sobre la renda de les persones físiques o bé certificat negatiu.
g) Només en el supòsit que no hagin autoritzat al Departament d'Acció Social i Ciutadania a la consulta a la Direcció del Servei d'Ocupació de Catalunya, hauran d'aportar original i fotocòpia o fotocòpia compulsada del certificat de situació d'atur.
Aquest ajut s'atorga per família, amb independència del nombre d'infants adoptats simultàniament.